มีวันนึงนั่งดูรายการแฉอยู่ ร้านนี้ก็มาออกช่วงแนะนำร้านพอดี ประจวบกับป๊าจะมากทม. ดูแล้วแบบ เฮ้ยย สเต็กถาดก็มีหรอ เลยชวนปะป๊ามาชิมกัน จัดไปเลยชุดใหญ่สุด 699.- แบบมี ขาหมู ซี่โครงหมู ไส้กรอก แล้วก็สเต็กเนื้อ เยอะสุดด ขาหมูโอเคเลย ไม่เหนียว หนังกรอบ เนื้อแน่น ซี่โครงบาร์บีคิวก็ไม่เหนียว น่าจะเอาไปต้มก่อน นิ่มเลยแหละ ไส้กรอกก็โอเค แต่เนื้อเฉยๆ มันเยอะ กินผ่านๆ 

สำหรับเมนูเดี่ยวๆที่สั่งมา คือ ซีซาร์สลัด 89.- กับ กุ้งอบชีส 189.- สลัดก้ตามราคา ไม่ใช่ซีซาร์แท้ๆ น้ำสลัดยังคงมีกลิ่นมายองเนสอยู่ ส่วนกุ้งดีงาม กุ้งใหญ่ สด บวกกับน้ำจิ้มที่ทำมาให้ถูกปากคนไทย 

เครื่องดื่ม เราอยากตัดเลี่ยน เลยสั่งโซดามะนาวมา 59.- อร่อยมาก มะนาวแท้ๆ ไปดูในรูปเลย มะนาวมาเป็นลูก

ร้านตกแต่งง่ายๆ สไตล์สตรีท ร้านไม่ใหญ่มาก อยู่ตรงซอน ลาดพร้าว 101 จอดรถได้ที่ฝั่งตรงข้าม

สรุป ใครไม่ซีเรื่องรสชาติฝรั่งจ๋า แต่เน้นปริมาณ เอาอิ่ม คุ้มราคา ร้านนี้ตอบโจทย์!